|  |
| --- |
| Корпоративни комуникации |
| А1 България |
| 0882 201 215 |
| http://www.а1.bg |
| http://www.facebook.com/A1Bulgaria |

София,

15.05.2025 г.

**Специална селекция с Том Круз и „Мисията: Невъзможна“ в А1 Видеотека**

* *Филмите от поредицата „Мисията: Невъзможна“ са с 25% отстъпка в А1 Видеотека.*
* *Феновете могат да преживеят зрелищните каскади и високия адреналин на поредицата у дома.*
* *A1 Видеотека предлага богато съдържание от български и международни продукции във всички жанрове.*

От 15 май до 1 юни абонатите на А1 Видеотека на [A1 Xplore TV](https://www.a1.bg/a1-xplore-tv) ще могат да се потопят в света на „Мисията: Невъзможна“ – една от най-успешните екшън поредици в киното. Всички филми от селекцията ще бъдат достъпни с 25% отстъпка от стандартната цена за наемане.

Феновете ще имат възможност да преживеят у дома емблематични сцени – от високоскоростни преследвания до каскади на ръба на възможното. Сагата за агент Итън Хънт (Том Круз) надгражда всяка следваща част с все по-високи залози, технологични заплахи и зрелищен екшън. Без дубльори и почти без компютърна намеса, поредицата задава нови стандарти за реализъм на големия екран.

Началото е поставено през 1996 г. с филма на Брайън де Палма, в който Итън трябва да разкрие истината зад провалена мисия и обвинения в предателство. Следващите части разширяват мащаба и напрежението. През 2018 г. „Мисията: Невъзможна – Разпад“ става най-касовият филм от поредицата, а през 2023 г. „Пълна разплата: Част първа“ изправя Хънт пред надпревара с изкуствен интелект и включва едни от най-зрелищните каскади в историята на киното. Това е перфектният момент да наваксате или преповторите любимите си мисии.

A1 Видеотека на [A1 Xplore TV](https://www.a1.bg/a1-xplore-tv) предлага разнообразие от български и чуждестранни заглавия във всички жанрове. Всеки месец се добавят нови предложения, които могат да се наемат за 48 часа и да се гледат неограничен брой пъти. Благодарение на вграден изкуствен интелект, платформата предлага персонализирани препоръки според вкуса на зрителя.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*